Kamp i klaveret

Kamp i klaveret (også kjent som På tangenten) er et norsk musikalsk gameshow som gikk på TV 2 i 1996 og på TVNorge fra 1997 til 1998. Programmet ble på begge kanalene ledet av Gunnar Andersen. Med seg hadde han de to pianistene Petter Anton Næss og Nissa Nyberget. Konseptet gikk ut på at fire kjente personer ble invitert til en uhøytidelig konkurranse med ulike tema knyttet opp til musikk. De ble delt inn i to lag. Programmet tok utgangspunkt i populærmusikk fra 1960-, 1970- og 1980-tallet.VG - Siste Tangenten (20.08.1996 - Side: 52, 53)

TV2s versjon, som hadde tittelen På tangenten, ble sendt sommeren 1996 og bestod av 10 programmer med en halvtimes varighet.VG - TILBAKE TIL SCENEN (01.04.1996 - Side: 47) «Gunnar Andersen skal også lage ti TV-program for TV 2 som skal sendes i sommer. Programserien bærer navnet «På tangenten» og er en musikalsk gjettelek.» Disse ble sendt tirsdager, fra 18. juniVG - MUSIKK-MORO MED GUNNAR (18.06.1996 - Side: 56, 57) «TV 2 starter i kveld den nye musikkgjetteleken «På tangenten».» til 20. august 1996. Den 21. januar 1997 gjenoppstod programmet på TVNorge med den nye tittelen Kamp i klaveret, og opptakene ble flyttet fra Bergen til Oslo.

I 1999 tok NRK opp programmet i ny form under navnet Beat for beat. Denne versjonen ble svært populær og ble i mange år ledet av Ivar Dyrhaug.

Seertall
Seertallene for TV2s versjon var gode og lå på mellom 400 000 og 550 000.VG - TV-toppen i perioden 2.7.1996-27.8.1996VG - Bytter kanal (21.01.1997 - Side: 56) «Musikk-gjettelek Gunnar har suksess med mye av det han gjør. På det meste hadde han 550 000 seere på «På tangenten» i fjor sommer.» TVNorges versjon hadde betydelig lavere seertall og ble liggende på mellom 100 000 og 300 000. Seertallene var lavest det første halvåret, men de tok seg noe opp to siste sesongene.VG - TV-Toppen perioden 18.3.1997-18.8.1998 Det må imidlertid bemerkes at TVNorges dekningsgrad var betydelig mindre enn TV2s på den tiden. Deres markedsandel var på 8 % (mot TV2s 32 %).

 Opphav 
Programserien var basert på et irsk programkonsept kalt The Lyrics Board (1992). Det ble også produsert en svensk versjon (Så ska det låta), og en dansk (Hit med sangen).IMDB Connections I tillegg til dette har også Russland, Finland, Belgia og Polen lagd sine versjoner.

Referanser

Kategori:Norske gameshow
Kategori:TV-produksjoner på TVNorge
Kategori:Norske TV-produksjoner fra 1990-årene
Kategori:TV-produksjoner på TV 2 Norge
Kategori:Norske musikkprogrammer på TV
Kategori:Norske TV-quiz